  Майя Бывальцева Ужтэк кылемъёслэн лыдзы 2016-тӥ арын южтолэзь ӵоже Удмуртиын 1,5 процентлы кулэсмиз. 25-тӥ оштолэзе со сярысь ивортэ элькунысь Ужъя но миграци политикая министерство. «2016-тӥ арын 1-тӥ оштолэзьлы ужтэк кылемен пусъемын 10 сюрс 592 адями. 1-тӥ южтолэзьлы сярысь со 167 адямилы ӧжытгес», — верамын ивортонын. Ужано арлыдъем муртъёс пӧлысь шорлыдын 1,3 процентэз ужтэк кылемын. Элькунысь 8 муниципал кылдытэтъёсын лыдпусъёс солэсь пичигес: Ижкарын (1,02%), Воткаын (0,70%), Можгаын (0,99), Вавож (1,10%), Дэри (0,70%), Эгра (0,81%), Ува (0,75%) но Якшур-Бодья (0,82%) ёросъёсын. Вань ужтэк кылемъёс пӧлын гурт ёросъёсын улӥсьёслэн лыдзы 41 процентозь кулэсмиз. 2015-тӥ арысь нырысетӥ кварталэн ӵошатыса, со 4 процентлы ӧжытгес. Карын ужтэк кылемъёслэн лыдзы 55 процентысен 59 процентозь будӥз. 2016-тӥ арын толшор-южтолэзь ӵоже 2 сюрс 903 адями уже интыямын. Кылем арысь та вакытэн ик ӵошатыса, со 17,4 процентлы тросгес. Уже интыям сӧсыръёслэн лыдзы 168-ысен231-озь йылӥз. Удмуртиысь калыкез уже интыянъя кун ёзэсын 8 сюрс пала вакансиос вань. Тегъёс: Мерлык Удмуртия экономиканоконьдонужпумъёс ужасьёс ужтэккылемъёс  